smcproject/ml-wiki-sentences huggingface dataset:
കാരൂമ്പനും തളിയിക്കര തമ്പുരാനും കുഞ്ചാരനെതിരെ പടനയിക്കുന്നു.
കുഞ്ചാരനെ തോല്പിച്ച് അയാളെ കൊലമരത്തിൽ തൂക്കാൻ ഒരുങ്ങുന്നു.
തളിയങ്കം മാളൂരെ കൊന്നക്കാട്ടിൽ കൊല്ലാൻ അയച്ച താലുവിനെ  നായാട്ടിനെത്തിയ കുറുമമലക്കുന്നമ്മച്ചിയായ  കുന്നിയോല രക്ഷിച്ച് മകളെപ്പോലെ വളർത്തുന്നു.
അവിടെ കുറെ നാൾ കഴിഞ്ഞ ശേഷം ഒരു ദിവസം തന്റെ അമ്മാവനായ കുഞ്ചാരനെ അച്ഛനും തളിയിക്കര തമ്പുരാനും കൂടി കൊല്ലാൻ നിശ്ചയിച്ച വിവരം താലു‍ അറിയുന്നു.
കുന്നിയോലയുടെ അനുമതിയും അനുഗ്രഹം വാങ്ങി അവൾ ആനപ്പുറത്ത് കാറ്റോടും വേഗത്തിൽ സഞ്ചരിച്ച് വെളിയംഭംകോട്ടയിലെത്തുന്നു.
കുഞ്ചാരനെ അപ്പോഴേക്കും കൊലമരത്തിൽ കയറ്റി കഴുത്തിൽ കുറുവള്ളി ചുറ്റി വലിക്കാൻ തുടങ്ങിയിരുന്നു.
അതു  ദൂരെ നിന്നു കണ്ട താലു കത്തിയമ്പെയ്ത് വള്ളി മുറിച്ച് അമ്മാവനെ രക്ഷിക്കുന്നു.
അച്ഛന്റെയും അമ്മാവന്റെയും സമ്മതത്തോടെ താലു തളിയിക്കര തമ്പുരാനെ വിവാഹം ചെയ്യുന്നു.
കുഞ്ഞിക്കുട്ടൻ തമ്പുരാൻ (നടൻ) ഇംഗ്ലീഷ് വിലാസം https://ml.wikipedia.org/wiki/Kunjikkuttan_Thampuran_(actor)
കൊച്ചി രാജകുടുംബാംഗവും മലയാളചലച്ചിത്ര സീരിയൽ അഭിനേതാവും കഥകളി കലാകാരനും എഴുത്തുകാരനുമായിരുന്നു ആർ.വി. കുഞ്ഞിക്കുട്ടൻ തമ്പുരാൻ .
(1936 - 2010, ഓഗസ്റ്റ് 24) 50 ഓളം മലയാളചലച്ചിത്രങ്ങളിൽ ഇദ്ദേഹം അഭിനയിച്ചിട്ടുണ്ട് .
കൂടാതെ കോട്ടൺമേരി എന്ന ഇംഗ്ലീഷ് ചലച്ചിത്രത്തിലും അഭിനയിച്ചിട്ടുണ്ട്.
സി.പി.എം. അനുഭാവിയായ ഇദ്ദേഹം 'കുരുക്ഷേത്ര' എന്ന പേരിൽ ഒരു ആട്ടക്കഥ പാർട്ടിക്കുവേണ്ടി തയ്യാറാക്കിയിരുന്നു.
കഥകളി , കൂടിയാട്ട രംഗത്തെ ശ്രദ്ധേയരായ കലാകാരന്മാരെക്കുറിച്ച് ആളുകൾ അരങ്ങുകൾ എന്നൊരു പുസ്തകം രചിച്ചിരുന്നു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കുഞ്ഞിക്കുട്ടൻ തമ്പുരാൻ
കുഞ്ഞിക്കുറുമ്പൻ ഇംഗ്ലീഷ് വിലാസം https://ml.wikipedia.org/wiki/Suastus_minuta
തുള്ളൻ ചിത്രശലഭക്കുടുംബത്തിലെ സ്കിപ്പർ ഇനത്തിൽ പെട്ട ഒരു അപൂർവ്വ  ശലഭമാണ് കുഞ്ഞിക്കുറുമ്പൻ അഥവാ പനംകുള്ളൻ (Small Palm Bob).
ശാസ്ത്രനാമം: Suastus minuta .
വിവരണം ചിത്രീകരണം
ആൺ ശലഭം മുകൾഭാഗം  അടയാളങ്ങളൊന്നുമില്ലാതെ  ഇരുണ്ട തവിട്ട് നിറമാണ്.
മുൻചിറകിൽ തവിട്ടുനിറത്തിലുള്ള സിലിയയുണ്ട്.
അടിവശത്ത് മുൻചിറക് ഇളം ബ്രൗൺ.
വിരളമായി മിനുസമാർന്ന തവിട്ടുനിറത്തിലുള്ള ചെതുമ്പലുകൾ, പുറം അരികിൽ കട്ടിയുള്ളത്, സെല്ലിന്റെ അവസാനത്തിൽ ഒരു ചെറിയ കറുത്ത പുള്ളി.
ആന്റിന കറുപ്പ്.
തലയും ശരീരവും മുകളിൽ കറുത്ത തവിട്ട്, അടിവശം ചാരനിറം.
കാലുകൾ മുകളിൽ തവിട്ട്, ചുവടെ ചാരനിറം.
പെൺശലഭവും ആണശലഭത്തേപ്പോലെ തന്നെയാ ണ്, പക്ഷേ, താരതമ്യേന നീളമുള്ള മുൻ‌ചിറകുണ്ട്.
അടിവശത്ത് ഇന്റേനോ-മീഡിയൻ ഇന്റർസ്‌പെയ്‌സിന്റെ മധ്യത്തിൽ വെളുത്ത അടയാളം വലുതാണ്.
പിൻചിറകിന്റെ ചാരനിറത്തിലുള്ള ഭാഗം ഇളംനിറമാണ്.
അവലംബം പുറം കണ്ണികൾ Suastus minuta എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുഞ്ഞിക്കൂനൻ ഇംഗ്ലീഷ് വിലാസം https://ml.wikipedia.org/wiki/Kunjikoonan
ശശി ശങ്കറിന്റെ സംവിധാനത്തിൽ ദിലീപ് , നെടുമുടി വേണു , കൊച്ചിൻ ഹനീഫ , സായി കുമാർ , നവ്യ നായർ , മന്യ എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പുറത്തിറങ്ങിയ ഒരു മലയാളചലച്ചിത്രമാണ് കുഞ്ഞിക്കൂനൻ .
ദിലീപ് ഇതിൽ കൂനനായ കുഞ്ഞൻ എന്ന കഥാപാത്രമായും പ്രസാദ് എന്ന മറ്റൊരു കഥാപാത്രമായും ഇരട്ടവേഷത്തിൽ അഭിനയിച്ചിരിക്കുന്നു.
സുപ്രീം ഫിലിംസിന്റെ ബാനറിൽ കെ.എ. ജലീൽ നിർമ്മിച്ച ഈ ചിത്രം ഗ്യാലക്സി ഫിലിംസ് , ലാൽ റിലീസ് എനിവർ വിതരണം ചെയ്തിരിക്കുന്നു.
കുഞ്ഞൻ എന്ന ബിമൽ കുമാർ ( ദിലീപ് ) എന്ന ഗ്രാമീണ യുവാവിനെ ചുറ്റിപ്പറ്റിയാണ് കഥ വികസിക്കുന്നത്.
അയാൾ തന്റെ വൈകല്യത്തെ നർമ്മം കൊണ്ട് മറയ്ക്കുന്നു.
അയാളുടെ രൂപഭാവം ശ്രദ്ധിക്കാതെ, കുഞ്ഞൻ തന്റെ സുഹൃത്ത് തോമയുടെ ( കൊച്ചി ഹനീഫ ) സഹായത്തോടെ അനുയോജ്യമായ ഒരു വധുവിനെ തേടി ചുറ്റിനടക്കുന്നു.
തനിക്കുനേരെ ചൊരിയപ്പെട്ട പല അധിക്ഷേപങ്ങളും മാറ്റിനിർത്തി അയാൾ തിരച്ചിൽ തുടരുന്നു.
തന്റെ ജീവിതത്തിലെ കഷ്ടപ്പാടുകളും മറ്റുള്ളവരുടെ വേദനകളും അയാൾ വഹിച്ചു.
അവൻ ഉന്നതമായ മാനുഷിക ധാർമ്മികതയുള്ള, മഹത്തായ സദ്‌ഗുണമുള്ള ഒരു മനുഷ്യനായിരുന്നു
അയാളിൽ നിന്ന് വ്യത്യസ്തമായി, അക്രമാസക്തനായ കോളേജ് വിദ്യാർത്ഥിയായ പ്രസാദ് ( ദിലീപ് ), തന്റെ സഹപാഠിയായ ലക്ഷ്മിയെ ( മന്യ ) സ്നേഹിക്കുന്നു.
തന്റെ ഹൃദയത്തിലെ പുരുഷനുമായി അവളെ വിവാഹം കഴിക്കുമെന്ന് ഉറപ്പുനൽകുന്ന കുഞ്ഞനെ അവൾ കണ്ടുമുട്ടുന്നു, പക്ഷേ വാസു ( സായി കുമാർ ) എന്ന ഗുണ്ടയുടെ ബലാത്സംഗശ്രമത്തിൽ നിർഭാഗ്യവശാൽ അവൾ കൊല്ലപ്പെടുന്നു.
ഇതിനിടയിൽ, അനാഥയും അന്ധയുമായ ചെമ്പകം ( നവ്യ നായർ ) എന്ന പാവം  പെൺകുട്ടിയെ കുഞ്ഞൻ കണ്ടുമുട്ടുന്നു.
അവളെ സഹായിച്ചുകൊണ്ട് അയാൾ അവളുടെ ഹൃദയം കീഴടക്കുന്നു.
അവന്റെ പരിശ്രമങ്ങളുടെ ഫലമായി ചെമ്പകം അവളുടെ കാഴ്ച വീണ്ടെടുക്കുന്നു (മരിച്ച ലക്ഷ്മിയുടെ കണ്ണുകൾ അവൾക്ക് ദാനം ചെയ്യപ്പെട്ടിരിക്കുന്നു).
ഇതോടെ ചെമ്പകം ഇപ്പോൾ ആരുടെതാണ് എന്നതിനെ ചൊല്ലി കുഞ്ഞനും പ്രസാദും തമ്മിലുള്ള തർക്കത്തിൽ കലാശിക്കുന്നു.
എന്നിരുന്നാലും, പ്രസാദിന്റെ നോട്ടത്തെ ഭയന്ന്, കൂനൻ കുഞ്ഞൻ ചെമ്പകത്തിന്റെ നന്മയ്ക്കായി സ്വന്തം പ്രണയം ഉപേക്ഷിക്കാൻ തീരുമാനിക്കുന്നു.
പക്ഷേ വിധി അവനു വേറെ ചില കാര്യങ്ങൾ കരുതി വെയ്ക്കുന്നു.
അഭിനേതാക്കൾ ദിലീപ് - വിമൽ കുമാർ (കുഞ്ഞൻ), പ്രസാദ് എന്നിങ്ങനെ ഇരട്ടവേഷത്തിൽ നവ്യ നായർ - ചെമ്പകം മന്യ - ലക്ഷ്മി സായി കുമാർ - 'ഗരുഢൻ' വാസു കൊച്ചിൻ ഹനീഫ - തോമസ് സലീം കുമാർ - ചന്ദ്രൻ മച്ചാൻ വർഗ്ഗീസ് - ദിവാകരൻ ബിന്ദു പണിക്കർ - ഐശുമ്മ ഗിന്നസ് പക്രു - സുഹാസിനി നെടുമുടി വേണു - കോൺസ്റ്റബിൾ പദ്മനാഭൻ മങ്ക മഹേഷ് - പ്രസാദിന്റെ അമ്മ സ്ഫടികം ജോർജ്ജ് - ലക്ഷ്മിയുടെ അച്ഛൻ റീന - ലക്ഷ്മിയുടെ അമ്മ പൊന്നമ്മ ബാബു നാരായണൻ കുട്ടി ദീപിക മോഹൻ നിത്യ ദാസ് - കുഞ്ഞന്റെ സങ്കല്പത്തിലെ വധു സംഗീതം
യൂസഫലി കേച്ചേരി എഴുതിയ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്.
ഗാനങ്ങൾ കുഞ്ഞന്റെ പെണ്ണിന് – വിധു പ്രതാപ് കടഞ്ഞ ചന്ദനമോ – കെ.ജെ. യേശുദാസ് അഴകേ – മാധവൻ കണ്ണേ ഉണരുനീ കണികാണാൻ – കെ.ജെ. യേശുദാസ് കുഞ്ഞന്റെ പെണ്ണിന് – ജ്യോത്സ്ന , ഹൃദ്യ സുരേഷ് കണ്ണേ ഉണരുനീ കണികാണാൻ – സുജാത മോഹൻ ഓമന മലരേ – രാധിക തിലക് അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം പി. സുകുമാർ , സാലു ജോർജ്ജ് ചിത്രസം‌യോജനം രഞ്ജൻ എബ്രഹാം കല സാലു കെ. ജോർജ്ജ് ചമയം പട്ടണം റഷീദ് വസ്ത്രാലങ്കാരം ഊട്ടി ബാബു നൃത്തം കല , പ്രസന്ന സംഘട്ടനം ത്യാഗരാജൻ പരസ്യകല സാബു കൊളോണിയ നിശ്ചല ഛായാഗ്രഹണം സുനിൽ ഗുരുവായൂർ എഫക്റ്റ്സ് മുരുകേഷ് നിർമ്മാണ നിയന്ത്രണം രാജൻ കുന്ദംകുളം നിർമ്മാണ നിർവ്വഹണം ജെയ്സൻ ഇളംകുളം ലെയ്‌സൻ അഗസ്റ്റിൻ അസോസിയേറ്റ് കാമറാമാൻ ജയൻ , സുധി പുറത്തേക്കുള്ള കണ്ണികൾ കുഞ്ഞിക്കൂനൻ ഇന്റർനെറ്റ് മൂവി ഡാറ്റാബേസിൽ കുഞ്ഞിക്കൂനൻ – മലയാളസംഗീതം.
ഇൻഫോ http://popcorn.oneindia.in/title/4795/kunjikoonan.html%5Bപ്രവർത്തിക്കാത്ത+കണ്ണി%5D
കുഞ്ഞിപ്പാപ്പാത്തി ഇംഗ്ലീഷ് വിലാസം https://ml.wikipedia.org/wiki/Eurema_brigitta
പീത-ശ്വേത ചിത്രശലഭ കുടുംബത്തിൽ പെട്ട ഒരു പൂമ്പാറ്റയാണ് കുഞ്ഞിപ്പാപ്പാത്തി (Small Grass Yellow).
ശാസ്ത്രീയനാമം: Eurema brigitta .
ചിത്രശാല കുഞ്ഞിപ്പാപ്പാത്തി ചിറകിന്നടിവശം ചിറ്റൂർ ജില്ല, ആന്ധ്രാപ്രദേശ് കുഞ്ഞിപ്പാപ്പാത്തി, കോഴിക്കോട് ഇതും കൂടി കാണുക പൊട്ടില്ലാ മഞ്ഞപ്പാപ്പാത്തി മുപ്പൊട്ടൻ മഞ്ഞപ്പാപ്പാത്തി ഒറ്റപൊട്ടൻ മഞ്ഞപ്പാപ്പാത്തി ചെറുമഞ്ഞപ്പാപ്പാത്തി അവലംബം പുറം കണ്ണികൾ Eurema brigitta എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുഞ്ഞിക്കണ്ണൻ (വിവക്ഷകൾ)
കുഞ്ഞിക്കണ്ണൻ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
എം. കുഞ്ഞിക്കണ്ണൻ നമ്പ്യാർ - കോൺഗ്രസ് പ്രവർത്തകനും മുൻ നിയമസഭാംഗവും.
എ. കുഞ്ഞിക്കണ്ണൻ - സിപിഐഎം പ്രവർത്തകനും മുൻ നിയമസഭാംഗവും.
കെ. കുഞ്ഞിക്കണ്ണൻ - ഷട്‌പദവിജ്ഞാന മേഖലയിൽ സേവനമനുഷ്ഠിച്ച ആദ്യത്തെ ഭാരതീയനായിരുന്നു.
കെ.പി കുഞ്ഞിക്കണ്ണൻ - കോൺഗ്രസ് പ്രവർത്തകനും മുൻ നിയമസഭാംഗവും.
കീലേരി കുഞ്ഞിക്കണ്ണൻ - കേരള സർക്കസ്സിന്റെ പിതാവായി അറിയപ്പെടുന്ന വ്യക്തി.
ടി. കുഞ്ഞിക്കണ്ണൻ - പൂരക്കളി കലാകാരൻ.
പാലാട്ട് കുഞ്ഞിക്കണ്ണൻ - വടക്കൻ പാടുകളിലെ കഥാപാത്രം.
പി.വി. കുഞ്ഞിക്കണ്ണൻ - കമ്യൂണിസ്റ്റ് പ്രവർത്തകനും മുൻ നിയമസഭാംഗവും.
സി. കുഞ്ഞിക്കണ്ണൻ - ഭാരതീയനായ സസ്യശാസ്ത്രജ്ഞൻ.
ഗരുഡപ്പച്ച ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Selaginella_Rupestris
ഇന്ത്യ , ശ്രീലങ്ക എന്നിവിടങ്ങളിൽ പരക്കെ കാണപ്പെടുന്നു.
ഈ ചെടിയുടെ എല്ലാ ഭാഗവും ഉപയോഗിക്കുന്നു,.
http://ayurvedicmedicinalplants.com/plants/936.html Archived 2010-09-21 at the Wayback Machine .
http://envis.frlht.org/medicinal_search.php?ayu=A s1=Continue txtbtname=Aloe+vera+L.
ver=224%7CAristolochia+indica+L.
emailid= Join=Join Archived 2016-03-04 at the Wayback Machine .
ഗരുഡൻ ചാരക്കാളി
ഗരുഡൻ ചാരക്കാളിയ്ക്ക് ആംഗല ഭാഷയിൽ Malabar starling' , Blyth’s starling , Malabar white-headed starling എന്നൊക്കെയാണ് പേര്.
ശാസ്ത്രീയ നാമം.
Sturnia malabaricus blythii അഥവാ Sturnia blythii എന്നാണ്.
മൈനയുടെ വർഗ്ഗത്തിൽ പെടുന്നു.
ഇന്ത്യയിലെ സ്തിര വാസിയാണ് ഭാഗികമായി ദേശാറ്റന പക്ഷിയും.
കാറ്റുകളിലും കൂടുതൽ മരങ്ങൾ ഉള്ളിടത്തും കാണുന്നു.
ചാരത്തലച്ചിക്കാളി (Chestnut-tailed Starling)യുടെ ഉപവിഭാഗമായി ഈ പക്ഷിയെ മുമ്പ് കണക്കാക്കിയിരുന്നു.
നീളം 20 സെ.
മുകൾ വശം ചാര നിറം..
ടിവശവും വാലിന്റെ അടിവശവും ചെമ്പിച്ച നിറം.
കഴുത്തും തലയും അലുമിനിയത്തിന്റെ നിറം.
ചിറകിലെ വലിയ തൂവലുകൾ കറുപ്പാണ്.
പൂവനേയും പിടയേയും തിരിച്ചറിയുകയില്ല.
കൊക്കിന്റെ അട്ടം മഞ്ഞ, അതിനു പിന്നിൽ പച്ച, നെറ്റിയുടെ അടുത്ത് മഞ്ഞ.
അങ്ങനെ കൊക്കിന് മൂന്നു നിറം.
തേൻ, പ്രാണികൾ, പഴങ്ങൾ എന്നിവ കഴിക്കുന്നു.
മരപ്പൊത്തിലൊ ചുവരുകളുടെ വിള്ളലുകളിലൊ കൂട് ഉണ്ടാക്കുന്നു.
പുല്ലുകളും നാരുകളും കൊണ്ടാണ് കൂട് ഉണ്ടാക്കുന്നത്.
നീലനിറത്തിൽ 3 -5 മുട്ടകളിടുന്നു.
പൂവനും പിടയും കുഞ്ഞുങ്ങളെ വളർത്തുന്നു.
ചിത്രശാല ഇന്ത്യയിലെ ഡൻഡേലിയിൽ അവലംബം Grimmett, Richard; Inskipp, Carol, Inskipp, Tim Byers, Clive (1999): Birds of India, Pakistan, Nepal, Bangladesh, Bhutan, Sri Lanka, and the Maldives .
Sturnia blythii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Sturnia blythii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഗരുഡൻ തൂക്കം (മർദ്ദനമുറ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കുറ്റവാളികളേയും കുറ്റവാളികളെന്ന് സംശയിക്കപ്പെടുന്നവരേയും ചോദ്യം ചെയ്യാൻ കേരളാ പോലീസ് പ്രയോഗിക്കുന്നുവെന്ന് പറയപ്പെടുന്ന മർദ്ദനമുറയാണ് ഗരുഡൻ തൂക്കം .
വൈദ്യപരിശോധനയിൽ കണ്ടെത്താനാവാത്ത മർദ്ദനമുറകളിലൊന്നാണ് ഗരുഡൻ തൂക്കം.
ചോദ്യം ചെയ്യാൻ ഉദ്ദേശിക്കുന്നയാളെ കമഴ്ത്തിക്കിടത്തി കണങ്കാലുകളും കൈക്കുഴകളും വെവ്വേറെ  കയറുകൾ കൊണ്ട് ബന്ധിക്കുന്നു.
ഈ നാലു കയറുകൾ ഒരു കയറിലേക്ക് ബന്ധിച്ച് ആ കയർ ഒരൊറ്റ കൊളുത്തിൽ തൂക്കുന്നു.
മറ്റ് യാതൊരു മർദ്ദന മുറകളും സാധാരണ ഇക്കൂടെ ചെയ്യാറില്ല.
കമഴ്ത്തിക്കിടത്തി പ്രയോഗിക്കുന്നതിനാൽ, പ്രയോഗിക്കപ്പെടുന്നയാളുടെ നട്ടെല്ല് , ഭൂഗുരുത്വം പുറകിലോട്ട് വളയുന്നതിനാലുണ്ടാകുന്ന അസാധാരണ വേദനയാണ് മർദ്ദനമായി ഭവിക്കുന്നത്.
സാധാരണ മനുഷ്യർ പതിനഞ്ച് മിനിറ്റുകളിലധികം ഗരുഡൻ തൂക്കത്തിനെതിരെ സ്വന്തം ശാരീരികബലം പ്രയോഗിച്ച് രക്ഷപെടാനാവില്ല.
കൃത്യമായി വ്യായാമങ്ങൾ ചെയ്യുന്നവർക്ക് അരമണിക്കൂർ വരെ പിടിച്ചുനിൽക്കാനായേക്കുമെങ്കിലും, പോലീസുകാർ സാധാരണയായി, ഈ മർദ്ദനമുറയ്ക്ക് വിധേയരാക്കുന്നവരെ ഒരു മണിക്കൂർ സമയത്തേക്കെങ്കിലും ഇതേ അവസ്ഥയിൽ കിടക്കുവാൻ പാകത്തിൽ സ്ഥലത്തുനിന്നും കടക്കുകയാണ് പതിവ്.
ഒരു മണിക്കൂർ കഴിഞ്ഞ് എത്തുന്ന അന്വേഷണോദ്യോഗസ്ഥരുടെ മുന്നിൽ കടുത്ത വേദനയിൽ കഴിയുന്ന വ്യക്തി, എത്ര കടുത്ത കുറ്റവാളിയാണെങ്കിൽ പോലും, ഏതൊരു സത്യവും തുറന്ന് പറയും എന്ന് പോലീസ് ഉദ്യോഗസ്ഥർ വിശ്വസിക്കുന്നു.
പ്രയോഗിക്കുന്ന വേളയിൽ നടുവിന് കടുത്ത വേദനയെടുക്കുമെങ്കിലും ഇതുകൊണ്ട് എന്തെങ്കിലും ശാരീരിക പ്രത്യാഘാതങ്ങളുണ്ടാകുന്നതായി കണ്ടെത്തിയിട്ടില്ല.
എന്നാൽ ഗരുഡൻ തൂക്കത്തിനു വിധേയമാക്കപ്പെട്ടവരിൽ പിന്നീട്, സ്ഥിരമായ നടുവേദന ഉള്ളതായി പറയപ്പെടുന്നു.
പാലക്കാട് വീട്ടമ്മയെ കൊന്ന് മോഷണം നടത്തിയ കേസിലെ പ്രതിയായ സമ്പത്ത് കൊല്ലപ്പെട്ടത് ഉരുട്ടൽ , ഗരുഡൻ തൂക്കം തുടങ്ങിയ മൂന്നാംമുറകളുടെ ഫലമായിട്ടാണെന്ന് ആരോപിക്കപ്പെട്ടിരുന്നു.
ഗരുഡൻ ഇംഗ്ലീഷ് വിലാസം https://ml.wikipedia.org/wiki/Garuda ഹിന്ദു ഐതിഹ്യത്തിൽ
രണ്ടാമത്തെ മുട്ട വിരിഞ്ഞുണ്ടായ പുത്രനാണ് ഗരുഡൻ.
പിന്നീട് ഗരുഡൻ ഭഗവാൻ വിഷ്ണുവിന്റെ വാഹനമാകുന്നു.
നാഗങ്ങളുടെ ബദ്ധശത്രുവായാണ് ഗരുഡനെ കണക്കാക്കുന്നത്.
പരുന്തുകളുടെ യഥാർത്ഥ സ്വഭാവം ഇങ്ങനെയൊരു വിശ്വാസത്തിനു കാരണമായിട്ടുണ്ടാകാം.
ഹിന്ദു പുരാണങ്ങളിൽ ഗരുഡപുരാണം എന്ന പേരിലും ഒരു പുരാണമുണ്ട്.
ബുദ്ധ ഐതിഹ്യത്തിൽ
ബുദ്ധ മതത്തിൽ സുപർണൻ എന്നും ഗരുഡനു പേരുണ്ട്.
എന്നാൽ ഗരുഡൻ എന്നത് വെറും ഒരു പക്ഷിയല്ല മറിച്ച്  ഭീമാകാരമായ ശരീരമുള്ള ദൈവിക അംശമുള്ള പക്ഷികളാണ്.
ഹിന്ദു മതത്തിലേതു പോലെ നാഗങ്ങളുടെ ബദ്ധശത്രുവായാണ് ഗരുഡനെ ഇതിലും കണക്കാക്കുന്നത്.
എന്നാൽ ഈ സ്വഭാവം കൃഷ്ണപ്പരുന്തി നേക്കാൾ പാമ്പു കഴുകൻ ആണ് പ്രകടിപ്പിക്കുന്നത് .
ഗരുഡ ചിഹ്നം
പല രാജ്യങ്ങളും ഗരുഡ ചിഹ്നം ഉപയോഗിക്കുന്നുണ്ട്.
ഇന്ത്യ വായുസേനയുടെ കമാൻഡോ സംഘത്തിനു ഗരുഡ് എന്നാണ് പേരിട്ടിരിക്കുന്നത്.
കരസേനയുടെ ബ്രിഗേഡ് ഓഫ് ഗാർഡ്സ് ഗരുഡനെയാണ് തങ്ങളുടെ ചിഹ്നമാക്കിയിരിക്കുന്നത്.
കെ.എസ്.ആർ.ടി.സി.(KSRTC)യുടെ വോൾവോ ബസ്സുകളുടെ പേരും ഗരുഡ എന്നാണ്.
ഇന്തോനേഷ്യ , തായ്‌ലാന്റ് , ഉലാൻബാതർ ( മംഗോളിയ ) എന്നിവയുടെ ദേശീയചിഹ്നം ഗരുഡൻ ആണ്‌ ഗുരുവായൂർശ്രീകൃഷ്ണക്ഷേത്രത്തിനു മുന്നിലുള്ള മഞ്ജുളാലിലെ ഗരുഡപ്രതിമ പ്രമാണം:Garuda Bali GWK.jpg ബാലിയിലെ 18 മീറ്റർ ഉയരമുള്ള ഗരുഡപ്രതിമ ചിത്രശാല ഇന്തോനേഷ്യയുടെ ദേശീയചിഹ്നം തായ്‌ലാന്റ്റിന്റെ ദേശീയചിഹ്നം .
ഉലാൻബാതർ ദേശീയചിഹ്നം അവലംബം പുറത്തേക്കുള്ള കണ്ണികൾ Garuda എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Photos of Garuda Archived 2009-08-13 at the Wayback Machine .
as represented in stone bas reliefs at the temples of Preah Khan and Angkor Wat in Cambodia.
Garuda Purana Gauruda, arch-enemy of the naga
ഗരുഡൻ (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Aquila_constellation
ഉത്തരാർദ്ധഗോളത്തിൽ ദൃശ്യമാകുന്ന ഒരു നക്ഷത്രരാശിയാണു ഗരുഡൻ (Aquila).
ആകാശഗംഗ (Milky way) എന്നറിയപ്പെടുന്ന ഗാലക്സിയിൽ ഇത് ഉൾപ്പെടുന്നു.
നഗ്നനേത്രങ്ങൾക്കു ഗോചരമായ അനവധി താരകൾ ഈ വ്യൂഹത്തിലുണ്ട്; നവതാര(Supernova)കളും പ്രത്യക്ഷപ്പെട്ടിട്ടുണ്ട്.
1918 ജൂൺ 18-നു കണ്ടെത്തിയ നവതാര അക്വില III നക്ഷത്രങ്ങളിൽവച്ച് ഏറ്റവും പ്രകാശമുള്ള സിറിയസിനോളം (Sirius) ദീപ്തിയുള്ളതായിരുന്നു.
നഗ്നനേത്രങ്ങൾ കൊണ്ട് കാണാൻ പറ്റുന്ന അനവധി താരകങ്ങൾ ഈ വ്യൂഹത്തിലുണ്ട്; രൂപസാദൃശ്യംകൊണ്ട് ഗരുഡൻ എന്നും കഴുകൻ എന്നും പരുന്ത് എന്നും ഒക്കെ അറിയപ്പെടുന്ന ഈ നക്ഷത്രരാശിയിലെ ഏറ്റവും പ്രഭയുള്ള നക്ഷത്രം തിരുവോണം (Altair) ആണ്.
ഗരുഡൻ രണ്ടാം നൂറ്റാണ്ടിൽ ജീവിച്ചിരുന്ന ടോളമിയുടെ 48 നക്ഷത്രരാശികൾ ഉൾപ്പെട്ട കാറ്റലോഗിൽ ഇടം പിടിച്ച ഒരു നക്ഷത്രരാശിയാണ്.
ബി.സി.ഇ മൂന്നാം നൂറ്റാണ്ടിൽ ജീവിച്ചിരുന്ന യൂഡോക്സസ് , അരാറ്റസ് എന്നിവർ ഈ നക്ഷത്രരാശിയെ പരാമർശിച്ചിട്ടുണ്ട്.
നക്ഷത്രങ്ങൾ അൾട്ടേർ ആൽഫ അക്വിലെ) ആണ് ഈ രാശിയിലെ ഏറ്റവും തിളക്കം കൂടിയ നക്ഷത്രം.
ഭൂമിയിൽ നിന്നും 17 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
പറക്കുന്ന പരുന്ത് എന്നർത്ഥം വരുന്ന അൽ-നസ്‌ർ അൽ-ടൈർ എന്ന അറബി വാക്യത്തിൽ നിന്നാണ് അൾടേർ എന്ന പേരു സ്വീകരിച്ചത്.
0.76 ആ‌ണ് ഇതിന്റെ കാന്തിമാനം.
അൽഷെയ്‌ൻ (ബീറ്റ അക്വിലെ) കാന്തിമാനം 3.7 ഉള്ള ഒരു മഞ്ഞ നക്ഷത്രമാണ്.
45 പ്രകാശവർഷമാണ് ഭൂമിയിൽ നിന്ന് ഇതിലേക്കുള്ള ദൂരം.
തുലനം എന്നർത്ഥം വരുന്ന ഷഹിൻ-ടറാസു (ഗാമ അക്വിലെ) എന്ന വാക്കിൽ നിന്നാണ് അൽഷെയ്‌ൻ എന്ന പേര് സ്വീകരിച്ചത്.
ടറാസ്ഡ് ഭൂമിയിൽ നിന്നും 460 പ്രകാശവർഷം അകലെ‌സ്ഥിതി ചെയ്യുന്ന ഒരു ഓറഞ്ചു ഭീമൻ നക്ഷത്രമാണ്.
അൽഷെയിനിനെ പോലെ തന്നെ തുലനം എന്നർത്ഥം വരുന്ന ഷഹിൻ ടറാസു  എന്ന വാക്കിൽ നിന്നു തന്നെയാണ് ഇതിന്റെ പേരും സ്വീകരിച്ചിട്ടുള്ള്ത്.
2.7 ആണ് ഇതിന്റെ കാന്തിമാനം.
സീറ്റ അക്വിലെ കാന്തിമാനം 3 ഉള്ള ഒരു വെള്ള നക്ഷത്രമാണ് ഇത്.
ഭൂമിയിൽ നിന്നും 83 പ്രകാശവർഷം അകലെ സ്ഥിതി ചെയ്യുന്നു.
ഈറ്റ അക്വിലെ ഭൂമിയിൽ നിന്ന് 1200 പ്രകാശവർഷം അകലെ കിടക്കുന്ന മഞ്ഞ അതിഭീമൻ നക്ഷത്രമാണ്.
ഇത് ഒരു സെഫീഡ് ചരനക്ഷത്രം ആണ്.
ഇതിന്റെ കാന്തിമാനം 7.2 ദിവസം കൊണ്ട് 4.4ൽ നിന്ന് 3.5ലേക്ക് മാറുന്നു.
15 അക്വിലെ ഒരു ഇരട്ടനക്ഷത്രമാണ് (Optical Doubles).
ഇതിലെ പ്രധാന നക്ഷത്രം ഒരു ഓറഞ്ചു ഭീമൻ ആണ്.
325 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 5.4 ആണ്.
രണ്ടാമത്തെ നക്ഷത്രം 550 പ്രകാശവർഷം അകലെ കിടക്കുന്നു.
57 അക്വിലെ ഒരു ദ്വന്ദ്വനക്ഷത്രമാണ് .
ഇതിലെ പ്രാഥമിക നക്ഷത്രത്തിന്റെ കാന്തിമാനം 5.7ഉം ദ്വിദീയ നക്ഷത്രത്തിന്റേത് 6.5ഉം ആണ്.
ഭൂമിയിൽ നിന്നും ഏകദേശം 350 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
ആർ അക്വിലെ ഭൂമിയിൽ നിന്നും 690 പ്രകാശവർഷം അകലെ കിടക്കുന്ന ഒരു ചുവപ്പു ഭീമൻ നക്ഷത്രമാണ്.
ഒരു മൈറെ ചരനക്ഷത്രം ആയ ഇതിന്റെ ഏറ്റവും കുറഞ്ഞ കാന്തിമാനം 12ഉം കൂടിയ കാന്തിമാനം 6ഉം ആണ്.
9 മാസം കൊണ്ടാണ് ഈ നക്ഷത്രം കാന്തിമാനത്തിലുള്ള ഒരു വൃത്തം പൂർത്തിയാക്കുന്നത്.
സൂര്യന്റെ 400 മടങ്ങ് വ്യാസമുണ്ട് ഇതിന്.
എഫ് എഫ് അക്വിലെ ഒരു മഞ്ഞ അതിഭീമൻ നക്ഷത്രമാണ്.
ഭൂമിയിൽ നിന്ന് 2500 പ്രകാശവർഷം അകലെ കിടക്കുന്ന സെഫീഡ് ചരനക്ഷത്രം ആണ്.
ഇതിന്റെ കുറഞ്ഞ കാന്തിമാനം 5.7ഉം 5.2ഉം ആണ്.
4.5 ദിവസം കൊണ്ടാണ് ഇതു പൂർണ്ണമാകുന്നത്.
ബി.സി.ഇ 389ലാണ് ഒരു നോവ ഈ രാശിയിൽ കണ്ടെത്തിയതായി രേഖപ്പെടുത്തിയിട്ടുള്ളത്.
ഇത് ശുക്രനോളം തിളക്കത്തിൽ കാണാൻ കഴിഞ്ഞിരുന്നുവത്രെ.
നോവ അക്വിലെ 1918 ആണ് മറ്റൊന്ന്.
ഇതിന് അൾട്ടെയറിന്റെ തിളക്കം ഉണ്ടായിരുന്നു.
മൂന്നു ഗ്രഹനീഹാരികകളാണ് ഗരുഡൻ നക്ഷത്ര രാശിയിലുള്ളത്.
എൻ.ജി.സി. 6804 - തിളക്കമുള്ള വലയത്തോടു കൂടിയ ഒരു ചെറിയ നെബുല.
എൻ.ജി.സി. 6781 - സപ്തർഷിമണ്ഡലത്തിലെ ഔൾ നെബുലയുമായി സാമ്യമുണ്ട്.
എൻ.ജി.സി.6751 - ഗ്ലോവിംഗ് ഐ എന്നു കൂടി അറിയപ്പെടുന്നു.
മറ്റുള്ളവ : എൻ.ജി.സി. 6709 ഒരു തുറന്ന താരവ്യൂഹമാണ് .
9നും 11നും ഇടയിൽ കാന്തിമാനം ഉള്ള നാൽപതോളം നക്ഷത്രങ്ങളാണ് ഇതിലുള്ളത്.
ഭൂമിയിൽ നിന്നും ഏകദേശം 3000 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
എൻ.ജി.സി. 6755 ഒരു [[തുറന്ന താരവ്യൂഹം|തുറന്ന താരവ്യൂഹമാണ്.
വളരെ മങ്ങിയ പന്ത്രണ്ടോളം നക്ഷത്രങ്ങളാണ് ഇതിലുള്ളത്.
എൻ.ജി.സി. 6760 ഒരു ഗോളീയ താരവ്യൂഹമാണ് , എൻ.ജി.സി. 6749 ഒരു തുറന്ന താരവ്യൂഹമാണ് .
എൻ.ജി.സി. 6778 , എൻ.ജി.സി. 6741 , എൻ.ജി.സി. 6772 എന്നിവ ഗ്രഹ നീഹാരികൾ ആണ്.
പ്രപഞ്ചത്തിൽ ഇന്ന് അറിയപ്പെടുന്നതിൽ ഏറ്റവും കൂടുതൽ ദ്രവ്യമാനമുള്ള പദാർത്ഥമായ ഹെർക്കുലീസ്-കൊറോണ ബൊറിയാലിസ് വന്മതിൽ ഗരുഡൻ നക്ഷത്രരാശിയിലൂടെ കടന്നു പോകുന്നു.
2013ലാണ് ഇത് കണ്ടുപിടിച്ചത്.
1000 കോടി പ്രകാശവർഷം വലിപ്പമുണ്ട് ഇതിന്.
ഒരു പരുന്തിന്റെ ആകൃതിയിലാണ് ഇതിനെ ചിത്രീകരിച്ചിട്ടുള്ളത്.
ഈ രാശിയിലെ ഏറ്റവും തിളക്കം കൂടിയ നക്ഷത്രമായ അൾട്ടേറിനെയും അതിന്റെ വടക്കു പടിഞ്ഞാറും തെക്കു കിഴക്കുമായി കിടക്കുന്ന നക്ഷത്രങ്ങളെ ചേർത്താണ് ചിറകുകൾക്ക് രൂപം കൊടുത്തിട്ടുള്ള്ത്.
തല തെക്കു പടിഞ്ഞാറു ദിശയിലേക്ക് നീട്ടി വെച്ചിരിക്കുന്നു.
ഐതിഹ്യം ഉറാനിയാസ് മിറർ എന്ന പുരാതന നക്ഷത്രചാർട്ടിൽ ചിത്രീകരിച്ചിട്ടുള്ള ഗരുഡൻ നക്ഷത്രരാശി.
ഗ്രീക്ക് ഇതിഹാസത്തിൽ ഇതിനെ സ്യൂസിന്റെ ഇടിമിന്നലിനെ വഹിക്കുന്ന പരുന്തായ എയ്റ്റോസ് ഡിയോസ് ആയാണ് പരിഗണിച്ചിരിക്കുന്നത്.
ഇന്ത്യയിൽ ഇത് വിഷ്ണുവിന്റെ വാഹനമായ ഗരുഡൻ ആണ്.
ഈജിപ്തുകാർക്കിത് ഹോറസ് ദേവന്റെ ഫാൽക്കൺ ആണ്.
ഗരുഡശലഭം ഇംഗ്ലീഷ് വിലാസം https://ml.wikipedia.org/wiki/Troides_minos
ഇന്ത്യയിലെ ഏറ്റവും വലിയ ചിത്രശലഭമാണ് ഗരുഡശലഭം (Southern Birdwing, Troides minos ).
പശ്ചിമഘട്ടത്തിലെ ഒരു സ്ഥാനീയ ചിത്രശലഭമായ ഗരുഡശലഭത്തിനെ കർണ്ണാടക സർക്കാർ അവരുടെ സംസ്ഥാനശലഭമായി പ്രഖ്യാപിച്ചിട്ടുണ്ട് .
നിത്യഹരിതവനങ്ങളാണ് പ്രധാന ആവാസവ്യവസ്ഥയെങ്കിലും നാട്ടിൻപുറങ്ങളിലും ഇവ വളരെ സാധാരണമാണ്.
വർഷം മുഴുവനും ഇവയെ കാണാമെങ്കിലും മൺസൂൺ സമയത്തും അതുകഴിഞ്ഞുള്ള മാസങ്ങളിലുമാണ് ഏറ്റവും കൂടുതലായി കാണപ്പെടുന്നത്.
ചിറകുവിടർത്തുമ്പോൾ ചിറകുകൾ തമ്മിലുള്ള അകലം 140-190 മി.മീ.
ആൺശലഭത്തിന്റെ മുൻചിറകുകൾക്ക്  നല്ല കറുപ്പ് നിറമാണ്.
പിൻ ചിറകുകളിൽ തിളങ്ങുന്ന മഞ്ഞനിറമുണ്ട്.
പെൺശലഭങ്ങൾക്ക് വലിപ്പം കൂടും.
പെൺശലഭങ്ങളുടെ പിൻ ചിറകുകളിൽ സ്വർണ്ണ മഞ്ഞ നിറത്തിൽ ത്രികോണാകൃതിയിലുള്ള   കറുത്ത പൊട്ടുകൾ ഉണ്ട്.
ആൺ-പെൺ ശലഭങ്ങളുടെ ശരീരത്തിന് മഞ്ഞ നിറമാണ്.
ഇതിൽ കറുത്ത പൊട്ടുകൾ വരിവരിയായി കാണാം.
മുൻചിറകുകളുടെ തുടക്കത്തിൽ ശരീരത്തിൽ ചുവന്ന പാടുകളുണ്ട്.
ഗരുഡക്കൊടി (Aristolochia indica), കരണ്ടവള്ളി (Aristolochia tagala), അൽപ്പം (thottea siliquosa) എന്നിവയാണ് ലാർവയുടെ ഭക്ഷണ സസ്യങ്ങൾ.
തേൻ നുകരുമ്പോൾ ചിറക് അടയ്ക്കുകയും തുറക്കുകയും ചെയ്യുന്നതു ഗരുഡശലഭത്തിന്റെ പ്രത്യേകതയാണ്.
പശ്ചിമഘട്ടത്തിലും പൂർ‌വഘട്ടത്തിന്റെ ചില ഭാഗങ്ങളിലും കണ്ടുവരുന്നു.
നല്ല ഉയരത്തിൽ പറക്കാറുണ്ട്.
ജീവിതചക്രം പുഴു പ്യൂപ്പ പ്യൂപ്പ മുതുകുവശം ഉദരവശം തേൻ നുകരുന്നത് അവലംബം ↑ ↑ {{ cite web }} : Cite has empty unknown parameter: | dead-url= ( help ) ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ {{ cite book }} :  CS1 maint: date format ( link ) ↑ ↑ ↑ ↑ http://education.mathrubhumi.com/static/kutti/butterfly/butfly2.htm%5Bപ്രവർത്തിക്കാത്ത+കണ്ണി%5D ↑ പുറം 38.
കേരളത്തിലെ ചിത്രശലഭങ്ങൾ(മലബാർ നാച്ചുറൽ ഹിസ്റ്ററി സൊസൈറ്റി, 2003) ഗ്രന്ഥകർത്താക്കൾ: ജാഫർ പാലോട്ട്  , വി.സി. ബാലകൃഷ്ണൻ, ബാബു കാമ്പ്രത്ത്.
പുറം കണ്ണികൾ Wikimedia Commons has media related to Troides minos .
ഗരുഡൻ തൂക്കം ഇംഗ്ലീഷ് വിലാസം https://ml.wikipedia.org/wiki/Thookkam
കേരളത്തിലും തമിഴ്‌നാട്ടിലെ കന്യാകുമാരി ജില്ലയിലുമുള്ള ചില പഴക്കംചെന്ന ക്ഷേത്രങ്ങളിൽ പരമ്പരാഗതമായി നടന്നുവരുന്ന ഒരു അനുഷ്ഠാനമാണ് ഗരുഡൻ തൂക്കം അഥവാ തൂക്കം .
ദേവീക്ഷേത്രങ്ങൾ തൂക്കത്തിനുപയോഗിക്കുന്ന ചട്ടം (തൂക്കവില്ല്)
അതിപുരാതന കാലം മുതൽ ഇന്ത്യയുടെ മിക്ക ഭാഗങ്ങളിലും നിലനിന്നുപോരുന്ന ഒരു ആരാധനാ സമ്പ്രദായത്തിന്റെ പ്രതീകങ്ങളാണ് ദേവീക്ഷേത്രങ്ങൾ.
ക്ഷേത്രങ്ങളിൽ ആരാധിക്കപ്പെടുന്ന ദേവിയെക്കുറിച്ച് പരസ്പരം ബന്ധപ്പെട്ട രണ്ട് സങ്കല്പങ്ങൾ നിലവിലുണ്ട്.
പ്രപഞ്ചമാതാവും മനുഷ്യരേയും ജീവജാലങ്ങളേയും പരിരക്ഷിക്കുന്ന വാത്സല്യനിധിയുമായ ദേവത എന്ന നിലയിലുള്ള സങ്കല്പമാണ് അവയിലൊന്ന്.
ഇപ്രകാരം പ്രപഞ്ചനിയാമകചൈതന്യത്തിൽ മാതൃത്വം ആരോപിച്ചുകൊണ്ട് ആരാധന നടത്തുന്ന സമ്പ്രദായം ലോകത്തിലെ പുരാതന സാംസ്കാരികകേന്ദ്രങ്ങളിലെല്ലാം നിലവിലിരുന്നിട്ടുണ്ട്.
അമ്മ ദൈവം, അതായത് മാതൃദേവതയെന്ന് ഈ ദേവതാസങ്കല്പത്തെ വിശേഷിപ്പിക്കുക സാധാരണമാണ്.
ഇതോടൊപ്പംതന്നെ പ്രപഞ്ചത്തേയും ജീവജാലങ്ങളേയും സംഹരിക്കാൻ ശ്രമിച്ചിട്ടുള്ള ഭീകരശക്തികളെ നശിപ്പിച്ച് എല്ലാ ജീവജാലങ്ങളേയും പരിരക്ഷിക്കുന്ന ശക്തി സ്വരൂപിണിയായും മാതൃദേവത സങ്കല്പിക്കപ്പെടുന്നു.
ആ സങ്കല്പത്തിന്റെ കേരളീയ പ്രതീകം ദാരികനെന്ന അസുരനെ വധിച്ച ഭദ്രകാളിയുടെ രൂപത്തിൽ ആരാധിക്കപ്പെടുന്നു.
ഈ രണ്ട് സങ്കല്പങ്ങളിലും അധിഷ്ഠിതങ്ങളായ അനുഷ്ഠാനങ്ങൾ പലതും പ്രചാരത്തിലുണ്ട്.
ഭദ്രകാളിയുടെ ദാരികസംഹാരത്തെ അനുസ്മരിച്ചുകൊണ്ടുള്ള അനുഷ്ഠാനങ്ങളാണ് മിക്ക ദേവീക്ഷേത്രങ്ങളിലും നടത്തപ്പെടുന്നത്.
ഇതിൽനിന്നു വ്യത്യസ്തമായി ദേവിയെ വാത്സല്യനിധിയായ മാതാവായി സങ്കല്പിച്ച് ആരാധിക്കുന്ന സമ്പ്രദായത്തോട് ബന്ധപ്പെട്ട ഒരനുഷ്ഠാനമാണ് തൂക്കം.
പിഞ്ചുകുഞ്ഞുങ്ങൾക്ക് ദേവിയുടെ സംരക്ഷണം സിദ്ധിക്കുന്നതിനും മാതാപിതാക്കൾക്ക് പുത്രലാഭം ഉണ്ടാകുന്നതിനും വേണ്ടിയാണ് ഇത് നടത്തപ്പെടുന്നത് എന്ന് പഴമക്കാർ പറയുന്നു.
അനുഷ്ഠാനവിധം തൂക്കത്തിനു തയ്യാറായി നിൽക്കുന്ന കലാകാരന്മാർ
വളരെ ചെറിയ ശ്രീകോവിലും അതിനുചുറ്റും വിശാലമായ മുറ്റവുമുള്ള ക്ഷേത്രങ്ങൾക്ക് അനുയോജ്യമായ അനുഷ്ഠാനമാണ് തൂക്കം.
ശ്രീകോവിലിന്റെ പാർശ്വത്തിൽ നിന്ന് പുറത്തേയ്ക്ക് നീണ്ടു നിൽക്കുന്ന ഒരു തടിയുടെ അഗ്രത്തോട് രണ്ടോ അതിലധികമോ പുരുഷന്മാരെ ബന്ധിച്ചതിനുശേഷം ആ തടിയുടെ അഗ്രഭാഗം ഉത്തോലകതത്വം അനുസരിച്ച് ഉയർത്തി ക്ഷേത്രത്തിനെ പ്രദക്ഷിണം വയ്പിക്കുന്ന ചടങ്ങാണ് തൂക്കത്തിൽ അന്തർഭവിച്ചിരിക്കുന്നത്.
അതിനു തക്ക ക്ഷേത്രഘടനയും പരിസരവുമുള്ള ഗ്രാമീണ ക്ഷേത്രങ്ങളിലേ തൂക്കം നടത്താറുള്ളൂ.
കൊല്ലങ്കോട് , ശാർക്കര ശ്രീ മുളങ്കാടകം ദേവീ ക്ഷേത്രം  നഗരൂർ , മാവേലിക്കോണം ഭഗവതീ ക്ഷേത്രം എന്നിവിടങ്ങളിലെ ക്ഷേത്രങ്ങളിൽ തൂക്കക്കാരനെ തൂക്കിയിടാൻ സജ്ജീകരിക്കുന്ന തടികൊണ്ടുള്ള സംവിധാനത്തെ വില്ല് എന്നാണ് പറയാറുള്ളത്.
ഈ ക്ഷേത്രങ്ങളുടെ തൂക്കത്തിൽ വില്ലിലെ കൊളുത്ത് തൂക്കക്കാരന്റെ ചർമത്തിനുള്ളിലേക്ക് കുത്തിക്കയറ്റുന്നില്ല.
അതിനാൽ അക്ഷരാർഥത്തിൽ ഇവിടെ രക്തബലി നടക്കുന്നില്ല.
എങ്കിലും തൂക്കക്കാരനെ വില്ലിൽ നിന്ന് തൂക്കിയിടുന്ന അവസരത്തിൽ അയാളുടെ മുതുകിൽ സൂചികൊണ്ടോ മറ്റോ കുത്തി അല്പം രക്തം പുറത്തു കൊണ്ടുവരാറുണ്ട്.
രക്തബലിക്കു പകരമുള്ള ഏർപ്പാടായി ഇതിനെ കണക്കാക്കാം.
അതിനാൽ ശരീരത്തിൽ കൊളുത്ത് കുത്തിക്കയറ്റി രക്തബലി നടത്തിയിരുന്ന പ്രാചീന സമ്പ്രദായം ഉപേക്ഷിക്കപ്പെട്ടപ്പോൾ നിലവിൽ വന്ന പുതിയ സമ്പ്രദായമായിരിക്കാം കൊല്ലങ്കോട്ടും ശാർക്കരയിലും നിലനിൽക്കുന്നത്.
തൂക്കക്കാരന്റെ ശരീരത്തിന്റെ മധ്യഭാഗത്ത് കച്ച ചുറ്റിക്കെട്ടി അത് വില്ലിലെ കൊളുത്തിൽ കടത്തിയാണ് തൂക്കക്കാരനെ ഇവിടെ തൂക്കിയിടാറുള്ളത്.
തൂക്കക്കാരെ തിരഞ്ഞെടുക്കുന്നത് ക്ഷേത്രത്തിന്റെ നടത്തിപ്പുകാരാണ്.
തൂക്കക്കാരിൽ ഓരോ ആളും ഓരോ ശിശുവിനെ കൈകളിൽ ഭദ്രമായി വഹിച്ചു കൊണ്ടായിരിക്കും തൂങ്ങിക്കിടക്കുക.
ആ ശിശുക്കളുടെ മാതാപിതാക്കൾ നടത്തുന്ന നേർച്ചയുടെ അടിസ്ഥാനത്തിലാണ് തൂക്കം തീരുമാനിക്കപ്പെടുന്നത്.
എത്ര ശിശുക്കളുടെ വഴിപാടായി മാതാപിതാക്കൾ തൂക്കം നേരുന്നുവോ അത്രയും തൂക്കക്കാർ തിരഞ്ഞെടുക്കപ്പെടും.
ആ തൂക്കക്കാർ തൂക്കം നടത്തുന്നതിന് 7 ദിവസം മുമ്പു മുതൽ ക്ഷേത്രത്തിൽ നിന്നു നൽകുന്ന ആഹാരം മാത്രം കഴിച്ച് ക്ഷേത്രത്തിൽ തന്നെ കഴിഞ്ഞുകൂടണമെന്ന് നിർബന്ധമുണ്ട്.
ഇപ്രകാരം വ്രതം അനുഷ്ഠിച്ചു കഴിഞ്ഞാൽ തൂക്കക്കാർ തൂക്കദിവസം രാവിലെ കുളികഴിഞ്ഞ് ശുദ്ധമായ ശരീരത്തോടു കൂടിയാണ് തൂക്കത്തിന് എത്തിച്ചേരുന്നത്.
കൊല്ലങ്കോട്ടും ശാർക്കരയിലും തൂക്കം നടത്തുന്നത് മീനമാസത്തിലെ ഭരണി നക്ഷത്രദിവസമാണ്.
മാവേലിക്കോണം ഭഗവതീ ക്ഷേത്രത്തിൽ കുംഭമാസത്തിലെ കാർത്തികയിലും .
തൂക്കക്കാരെ കച്ചകൊണ്ട് ബന്ധിച്ച് തൂക്കക്കാവിലെ കൊളുത്തിൽ തൂക്കിയിട്ടുകഴിഞ്ഞാൽ ഓരോ തൂക്കക്കാരന്റെ കൈയിലും ഓരോ ശിശുവിനെ ഏല്പിക്കും.
ആ തൂക്കക്കാരനേയും ശിശുവിനേയും വഹിക്കുന്ന തൂക്കവില്ല് ഏകദേശം 30-ൽപരം അടിയോളം ഉയർത്തപ്പെടും.
തൂക്കവില്ലിന്റെ മറ്റേ അറ്റം രഥം എന്നു വിശേഷിപ്പിക്കപ്പെടുന്ന ഒരു ഉപകരണത്തിൽ ഘടിപ്പിച്ചിരിക്കും.
ഭക്തന്മാർ ചേർന്ന് ആ രഥത്തെ മുന്നോട്ടു തള്ളി ക്ഷേത്രത്തിന് ചുറ്റും നയിക്കുന്നു.
അങ്ങനെ തൂക്കവില്ല് ഒരു പ്രദക്ഷിണം വച്ചു കഴിഞ്ഞാൽ അതിന്റെ അഗ്രം താഴ്ത്തുകയും ശിശുവിനേയും തൂക്കക്കാരനേയും ബന്ധനത്തിൽ നിന്ന് മാറ്റുകയും ചെയ്യും.
ഇതിനേത്തുടർന്ന് മറ്റൊരു തൂക്കക്കാരനേയും ശിശുവിനേയും വഹിച്ചുകൊണ്ട് തൂക്കവില്ല് വീണ്ടും ഉയരും.
ഇപ്രകാരം ഒരു തൂക്കത്തിന് എത്ര നേർച്ചക്കാർ ശിശുക്കളെ കൊണ്ടുവരുന്നു എന്നതിനെ അനുസരിച്ച് അത്രയും തവണ തൂക്കം നടക്കുന്നു.
ഗരുഡൻ തൂക്കം
കൊല്ലങ്കോട്ടെ ക്ഷേത്രത്തിലെ തൂക്കത്തിന് സമാന്തരങ്ങളായ രണ്ട് വില്ലുകൾ ഉപയോഗിക്കുന്നു.
ഓരോ വില്ലിന്റെയും അഗ്രഭാഗത്ത് കുറുകെ ഓരോ തടിക്കഷണങ്ങൾ ഘടിപ്പിച്ചിട്ടുണ്ടായിരിക്കും.
ആ തടിക്കഷണത്തിന്റെ ഇരുഭാഗത്തുനിന്നുമായി ഓരോ വില്ലിനോടും രണ്ട് തൂക്കക്കാരെ ബന്ധിക്കുന്നു.
അവരുടെ കൈയിൽ 4 ശിശുക്കളേയും ഏല്പിക്കുന്നു.
അങ്ങനെ ഒരു തവണ വില്ല് പ്രദക്ഷിണം വയ്ക്കുമ്പോൾ 4 തൂക്കക്കാരും 4 ശിശുക്കളുമായിരിക്കും തൂക്കത്തിൽ പങ്കെടുക്കുന്നത്.
ഈ രൂപത്തിലുള്ള തൂക്കത്തെ പിള്ളത്തൂക്കം എന്നാണ് പറയുന്നത്.
പിള്ള എന്ന പദത്തിന് ശിശു എന്നർഥം.
മൂന്ന് മാസം മുതൽ ഒരു വയസ്സുവരെ പ്രായമുള്ള ശിശുക്കളെയാണ് തൂക്കത്തിന് സമർപ്പിക്കാറുള്ളത്.
ആ ശിശുക്കൾ, അഥവാ അവരുടെ മാതാപിതാക്കൾ ആണ് നേർച്ചക്കാർ.
ശാർക്കര ക്ഷേത്രത്തിലെ തൂക്കത്തിന് ഒരു വില്ല് മാത്രമേ ഉപ യോഗിക്കുന്നുള്ളൂ.
അതിനാൽ ഒരേ സമയത്ത് രണ്ട് തൂക്കക്കാരും രണ്ട് ശിശുക്കളുമാണ് തൂക്കത്തിൽ പങ്കാളികളാകുന്നത്.
ശ്രീ മുളങ്കാടകം ദേവീക്ഷേത്രം
കേരളത്തിലെ പ്രശസ്തമായ ദേവീ ക്ഷേത്രങ്ങളിൽ ഒന്നാണ് ശ്രീ മുളങ്കാടകം ദേവീ ക്ഷേത്രം .
കൊല്ലവർഷം ഒന്നിൽ സുസ്ഥാപിതമായ ക്ഷേത്രമാണ് ശ്രീ മുളങ്കാടകം ദേവീ ക്ഷേത്രം .
മേടം ഒന്നിന് ആരംഭിച്ചു മേടം പത്തിന് പത്താമുദയ മഹോത്സാവത്തോടെ അവസാനിക്കുന്ന ഇവിടുത്തെ തിരു ഉത്സവത്തിൽ ഏറ്റവു ശ്രെദ്ധേയമായതും ആകർഷണീയത നിറഞ്ഞതുമായതു ഗരുഡൻ തൂക്കമാണ് .
സന്താനലബ്ധിക്കുവേണ്ടിയാണ് ഇവിടെ പിള്ള ഗരുഡൻ തൂക്കം നേർച്ചയായി  നടത്തുന്നത് .
കേരളത്തിന്റെ വിവിധ ഭാഗങ്ങളിൽ നിന്നുമായി ആയിരക്കണക്കിന് ഭക്തർ പത്താമുദയ ദിവസം ക്ഷേത്രത്തിൽ എത്തിച്ചേരുന്നു .
മീനമാസം ഒന്നാം തീയതി മുതൽ ഗരുഡൻ തൂക്കത്തിനുള്ള ബുക്കിംഗ് ക്ഷേത്രത്തിൽ ആരംഭിക്കും .
കൊല്ലങ്കോട് തൂക്കം